open-index/open-wikipedia-markdown huggingface dataset:
Plasan Sand Cat

**SandCat**  (), իսրայելական Plasan փոքր ընկերության՝ Ford F550 պիկապների կարճացված շասսիի վրա նախագծած և 2005 թվականից արտադրվող զրահամեքենա։ SandCat մեքենաները բավականին տարածված են տարբեր երկրների իրավապահ մարմիններում, օգտագործվում են առնվազն 15 երկրներում, ինչպես նաև արտադրվում են ԱՄՆ-ում (Oshkosh Corporation ընկերություն) և Մեքսիկայում։

## Պատմություն
SandCat-ը առաջին անգամ հրապարակոյնորեն ներկայացվել է «Կարակալ» անվնումով AUSA ցուցահանդեսումում 2005 թվականիի հոկտեմբերին, այդ ժամանակից ի վեր մեքենաները ներկայացվել են տարբեր ցուցահանդեսներում, այդ թվում՝ Փարիզի 2005 թվականի 2005 Milipol իրավապահների ցուցահանդեսում, 2006 թվականի Mid-America բեռնափոխադրումների ցուցահանդեսում և 2006 թվամանի «SandCat» կոչվող Eurosatory ցուցահանդեսում։

2008 թվականի հունիսին SandCat-ը ներկայացվել է նաև որպես Oshkosh Defense ընկերության արտադրանք։ Այժմ այն հիմնված է 8 տոննա քաշով F550 շասսիի վրա և նախատեսված է լրացնել զրահապատ HMMWV-ի և սպասվող JLTV-ի միջև եղած բացը։

Զրահամեքենան մասնակցել է Աֆղանստանի և մեքսիկական թմրանյութերի պատերազմներին։ Իսրայելում մեքենան օգտագործում է սահմանային ոստիկանությունը։ Մեքենան ունի ականադիմացկուն հատակ։

Գնորդի կարիքներին համապատասխան զրահամեքենան կարող է համալրվել գնդացիրներով,  ականանետերով կամ հակատանկային կառավարվող հրթիռներով։

## Օգտագործողներ
thumb|450px|SandCat օգտագործողները քարտեզին նշված են կապույտով
Plasan ընկերությունը նշել է, որ 2004 թվականից ի վեր արտադրվել է մոտ 700 SandCats, և չնայած որ երբեք ամբողջական մանրամասներ չի հաղորդում, բայց հայտնի է, որ աշխատում են հինգ մայրցամաքների առնվազն 16 օգտագործողների մասին.
*  
* 
*  
*  
*  
*  
*  
*  
* 
*  
*  
*  
* 

## Ոչնչացում
2020 թվականի հայ-ադրբեջանական պատերազմի ընթացքում հայկական զինուժը Բերձորի հարակից անտառներում Sand Cat-եր է ոչնչացրել։

## Ծանոթագրություններ

Կատեգորիա:Իսրայելական արտադրության սպառազինություն
Կատեգորիա:Իսրայելի զրահատեխնիկա
I’m on Fire (երգ)

**I’m on Fire**, ռոք երաժիշտ Բրյուս Սպրինգստինի երգը, որը որպես սինգլ թողարկվել է 1985 թվականի փետրվարի 6-ին․ ներառված է Բրյուսի 7-րդ ստուդիական *[[Born in the U.S.A.]]* (1984) ալբոմում։ Սինգլը ԱՄՆ-ում զբաղեցրել է «Billboard Hot 100» հիթ-շքերթի վեցերորդ հորիզոնականը, իսկ Նիդերլանդներում և Բելգիայում՝ առաջին հորիզոնականը։ Տեսահոլովակը «MTV Music Video Awards» մրցանակաբաշխության ժամանակ «Տղամարդու լավագույն տեսահոլովակ» կատեգորիայում արժանացել է մրցանակի։

## Պատմություն
Սինգլի թողարկումը կայացել է 1985 թվականի փետրվարի 6-ին։

## Չարտեր

## Մրցանակներ

## Քավեր-տարբերակներ
* Ամերիկյան «Chromatics» խումբը 2007 թվականին ձայնագրել է երգի քավեր-տարբերակը։
* Ամերիկացի հեղինակ-կատարող *Swati*-ն, որը Նյու Յորքից է, 2007 թվականին ձայնագրել է երգի քավեր-տարբերակը իր «*Small Gods* »«»«»ալբոմի համար։
* Ամերիկացի քանթրի-երաժիշտ Քեննի Չեսնին երգի քավեր-տարբերակը ներառել է իր 2004 թվականի« *[[When the Sun Goes Down|When the Sun Goes Down»]]* ալբոմում։
* Ուեյլան Ջենինգսը ներառել է երգի քավեր-տարբերակը իր «*[[Sweet Mother Texas|Sweet Mother Texas»]]* ալբոմում։
* Կանադացի ջազ երգչուհի Սոֆի Միլմենը երգի քավեր-տարբերակը ներառել է իր 2009 թվականի «*Take Love Easy»* ալբոմում։
* Ջոն Մեյերը երգի քավեր-տարբերակը ներառել է իր 2009 թվականի «*[[Battle Studies|Battle Studies»]]* ալբոմում։ 
* «The Finches» խումբը 2011 թվականին ձայնագրել է երգի ա կապելլա տարբերակը։
* «Big Country» խումբը երգի համերգային տարբերակը ներառել է իր 1996 թվականի «Eclectic» ալբոմում։
* Երգչուհի Թորի Ամոսը ձայնագրել է երգի համերգային քավեր-տարբերակը, որը հեռուստատեսության համար թողարկվել է 1996 թվականին։
* Սառա Բարելիսը 2009 թվական ապրիլին կատարել է երգի քավեր-տարբերակը, երբ հանդես է եկել Նյու Յորքում։
* Ամերիկացի ռոք երաժիշտներ Բեն Հարփերը և Ջենիֆեր Նեթլզը 2009 թվականին կատարել են երգը «Kennedy Center Honors» համերգի ժամանակ։
* «Born Ruffians» կանադական ռոք-խումբը 2010 թվականի սեպտեմբերի 20-ին կատարել է երգի քավեր-տարբերակը «The Loft At UCSD» համերգի ժամանակ։
* *[[Tegan and Sara]]* կանադական խումբը ներառել է երգի քավեր-տարբերակը 2012 և 2013 թվականի իր մի քանի շրջագայությունների համերգային կատարումներում։

## Ծանոթագրություններ

## Գրականություն
* *Born in the U.S.A. Tour* (tour booklet, 1984), Springsteen chronology.
* *Born in the U.S.A. The World Tour* (tour booklet, 1985), Tour chronology.
* Դեյվ Մարշ. *Glory Days: Bruce Springsteen in the 1980s*. Pantheon Books, 1987. ISBN 0-394-54668-7.

## Արտաքին հղումներ
* 
* Brucebase recording sessions history 
* 

Կատեգորիա:1982 երգեր
Կատեգորիա:Irish Singles Chart գլխավորած սինգլներ
Կատեգորիա:Ռոք երգեր
Կատեգորիա:Սինգլներ այբբենական կարգով
Չինեզե Անյաենե

**Չինեզե Անյաենե** (, ), նիգերիացի ժամանակակից կինոգործիչ, ռեժիսոր, պրոդյուսեր։ Լայն ճանաչում է նվաճել հատկապես հանդիսատեսների և քննադատների դրվատանքին արժանացած *Ijé: The Journey* (2010) ֆիլմի շնորհիվ։ Համարվում է Նոլիվուդի առաջամարտիկներից մեկը, նիգերիական սփյուռքի առաջին ներկայացուցիրը, ով նկարահանել է գեղարվեստական այնպիսի ֆիլմ, որը հաղթահարել է հայրենի երկրի մշակութային արգելապատնեշները։ Անյաենեն նիգերիական Օսկարի ընտրիչ հանձնաժողովի նախագահն է, Աբուջայում գործող *Stella Maris* դպրոցի համասեփականատերն ու գլխավոր տնօրենը, ինչպես նաև լոսանջելեսյան *Xandria Productions* ֆիրմայի հիմնադիրը։

## Կենսագրություն
Չինեզե Անյաենեն ծնվել ու հասակ է առել Աբուջայում։ Սովորել է *Ռեգինա Պասիս* (*Regina Pacis*) քոլեջում, այնուհետև՝ Աբուջայի համալսարանի դրամատուրգիայի բաժանմունքում։ 2005 թվականին տեղափոխվել է Ամերիկայի Միացյալ Նահանգներ, ուսումը շարունակել Նյու Յորքի կինոդպրոցում, որն ավարտել է՝ ստանալով ռեժիսուրայի մասնագետի որակավորում (մագիստրոսի աստիճան)։ 2010 թվականին նկարահանել է իր առաջին գեղարվեստական ֆիլմը՝ *Ijé: The Journey*-ն, որտեղ գլխավոր դերերում հանդես են եկել Օմոտոլա Ջալադե Էկինդեն և Ժենևիև Նաջին։ Ֆիլմը պատմում է նիգերիացի երկու քույրերի մասին, որոնցից մեկը հանիրավի մեղադրվում է սպանություն գործելու մեջ, իսկ մյուսը ամեն ջանք գործադրում է նրան փրկելու համար։ Կինոնկարը շահել է մի շարք հեղինակավոր մրցանակներ, այդ թվում՝ Կանադայի միջազգային կինոփառատոնի *Award of Excellence*, ամերիկյան Լաս Վեգասում՝ *Golden Ace*, Մեխիկոյում՝ արմավենու արծաթե ճյուղ, Սան Ֆրանցիսկոյի *Black* կինոփառատոնում՝ Մելվին վան Պիբլսի մրցանակ, Սուոնսի Բեյի կինոփառատոնում՝ «*Միջազգային լավագույն ուսանողին*» մրցանակ, որը հանձնել են Քեթրին Զետա Ջոնսն ու Մայքլ Շինը։

2012 թվականին Անյաենեն, որպես պրոդյուսեր, թողարկել է կինոռեժիսոր Լարրի Ուլրիխի նկարահանած *20 Years Later* կարճամետրաժ կինոնկարը, որտեղ գլխավոր դերերի կատարմամբ հանդես են եկել Ջեֆ Հենդին, Քրիս Օլիվերը և Անջել Փրինսեսը։ Նպատակադրված է եղել ֆինանսավորել ևս մեկ կինոնկարի թողարկումը, սակայն միջոցների սղության պատճառով րի կարողացել մտահղացումն իրագործել։ 2018 թվականին հայտարարել է, որ իրեն դեռևս չի հաջողվել վճարել *Ijé: The Journey* ֆիլմի թողարկման հետ կապված պարտքերը։

## Անձնական կյանք
Չինեզե Անյաենեն 2017 թվականին գաղտնի ամուսնացել է Չիբուզոր Աբոնիի հետ։

## Պարգևներ
Չինեզե Անյաենեի նվաճած առավել նշանակալից մրցանակներից են՝

Award of Excellence - Կանադայի միջազգային կինոփառատոն,

Golden Ace Award - Լաս Վեգասի միջազգային կինոփառատոն

Silver Palm Award - Մեխիկոյի միջազգային կինոփառատոն

Melvin van Peebles Award - Սան Ֆրանցիսկոյի Black փառատոն and

The Festival Prize for Best International Student - Սուոնսիի կինոփառատոն (մրցանակը շնորհել են Քեթրին Զետա-Ջոնսը և Մայքլ Շինը։

## Ծանոթագրություններ

## Արտաքին հղումներ
*Չինեզե Անյաենեն IMDb-ում

Կատեգորիա:Նիգերիացի կինոպրոդյուսերներ
Կատեգորիա:Նիգերիացի պրոդյուսերներ
Կատեգորիա:Նիգերիացի ռեժիսորներ
Կատեգորիա:Նիգերացի կինոռեժիսորներ
Լեոլինդա Դալտոր

**Լեոլինդա դե Ֆիգեյրեդո Դալտրո** (), բրազիլացի ֆեմինիստ ուսուցիչ, սուֆրաժիստ և բնիկ ժողովուրդների իրավունքների պաշտպան։ 1910 թվականին եղել է Կանանց հանրապետական կուսակցության (*Partido Republicano Feminino*) հիմնադիրներից, հանդես է եկել բրազիլացի կանանց ընտրական իրավունքների պաշտպանության օգտին։

## Կենսագրություն
Լեոլինդա Դալտրոն ծնվել է Բահիա նահանգում։ Նա երկրորդ ամուսնու և հինգ երեխաների հետ տեղափոխվել է Ռիո դե Ժանեյրո՝ դասավանդելու համար։ 1896 թվականին շրջել է գյուղերով՝ առաքելություն ունենալով բրազիլական բնիկ ժողովրդին պաշտոնական կրթություն տրամադրել և օգնել նրանց դրսևորվելու նորաստեղծ հանրապետությունում։ Հաստատվել է ներկայիս Տոկանտինս նահանգի կսերենտե ժողովրդի մեջ։ Ի տարբերություն կրոնական առաքելությունների, Լեոլինդան հավատում էր բնիկ մարդկանց աշխարհիկ կրթությանը և հանդես էր գալիս նրանց հողերի սահմանազատման և մշակութային արժեքների պաշտպանության օգտին։

Դալտրոն 1897 թվականին վերադառնում է Ռիո և հիմնում *Grêmio Patriótico Leolinda Daltro* կազմակերպությունը, որը զբաղվում էր բնիկ ժողովուրդների իրավունքների պաշտպանությամբ։ Նա մտերմացավ նախագահ Էրմես դա Ֆոնսեկայի կնոջ՝ Օրսինա դա Ֆոնսեկայի հետ։ Նրանք հիմնադրեցին *Escola Orsina da Fonseca* (Օրսինա դա Ֆոնսեկայի դպրոց) արհեստագործական դպրոցը, որտեղ կանայք սովորում էին արվեստ, գիտություն և արհեստներ։ Նա նաև հիմնադրել է Linha de Tiro Feminino-ն (կանանց հրաձգարան), քանի որ Դալտրոն կարծում էր, որ կանայք նույնպես քաղաքացիներ են և իրավունք ունեն պաշտպանել իրենց երկիրը։

Բրազիլիայի 1891թվականի Սահմանադրությունը արգելում էր կանանց քվեարկել։ 1910 թվականին Դալտրոն այլ կանանց հետ միասին, այդ թվում բանաստեղծուհի Գիլկա Մաչադոն, ով պայքարում է կանանց ընտրական իրավունքի համար, հիմնադրում է Partido Republicano Feminino կուսակցությունը (Կանանց հանրապետական կուսակցություն)։ Կուսակցությունը ոգեշնչվել էր բրիտանացի սուֆրաժիստներից։ 1917 թվականին կուսակցությունը ղեկավարում էր  Ռիո դե Ժանեյրոյում կանանց ընտրական իրավունքի երթը, որին մասնակցում էր 90 կին։

Ի նշան բողոքի, 1919 թվականին Դալտրոն առաջադրում է իր թեկնածությունը Ռիոյի քաղաքապետի պաշտոնի համար, որպեսզի ուշադրություն հրավիրի ընտրական իրավունքի շարժման վրա։ PRF-ից հետո ստեղծվեցին կանանց իրավունքների պաշտպանության այլ կազմակերպություններ, ինչպիսիք են Federação Brasileira pelo Progresso Feminino-ն, որը հիմնադրվել է 1922 թվականին Բերտա Լուտցի կողմից։ Ի վերջո, 1932 թվականին կանայք ընտրելու իրավունք ստացան։

1935 թվականին Դալտրոն վթարի է ենթարկվել և մահացել։ Թաղված է Ռիո դե Ժանեյրոյի Սուրբ Հովհաննես Մկրտչի գերեզմանատանը։

## Ծանոթագրություններ

Կատեգորիա:Բրազիլացի կին հասարակական գործիչներ
Կատեգորիա:Բրազիլացի ուսուցիչներ
Կատեգորիա:Բրազիլացի սուֆրաժիստներ
Կատեգորիա:Բրազիլացի ֆեմինիստներ
Սիերպինսկիի գրաֆ

մինի|Սիերպինսկի եռանկյունին

**Սիերպինսկիի գրաֆը***,* կոչվում է նաև **Սիերպինսկիի եռանկյուն,** ֆրակտալ է։ Այն նման է հավասարակողմ եռանկյան, որը ռեկուրսիվ բաժանվում է փոքր հավասարակողմ եռանկյունիների։  Այն անվանակոչվել է լեհ մաթեմատիկոս Վացլավ Սիերպինսկու անունով, բայց հայտնի է է Սիերպինսկու աշխատանքներից շատ դարեր առաջ։ Այս գրաֆները մեծ կիրառություն ունեն գիտության տարբեր ճյուղերում։

## Կառուցման եղանակներ
Սիերպինսկիի եռանկյունու կառուցման շատ տարբեր եղանակներ կան։

### Եռանկյունների հեռացում
աջից|մինի|512x512փքս| Սիերպինսկիի եռանկյունու էվոլյուցիան
Սիրեպինսկիի եռանկյունին կարող է կառուցվել հավասարաչափ եռանկյունուց ՝ եռանկյունաձև ենթախմբերի հաջորդաբար հեռացման միջոցով.

# Սկսեք հավասարակողմ եռանկյունուց։
# Բաժանեք այն չորս ավելի փոքր հավասարակողմ եռանկյունների և հանեք կենտրոնական եռանկյունը։
# Կրկնեք 2-րդ քայլը անվերջ մնացած մնացած փոքր եռանկյուններից յուրաքանչյուրում։

### Քաոսային խաղ
աջից|մինի|200x200փքս| Սիերպինսկիի եռանկյան անիմացիոն ստեղծում՝ օգտագործելով քաոսային խաղը

Նշենք **p**1, **p**2 և **p**3-ով  Սիերպինսկիի եռանկյան անկյուններ, և  որևէ պատահական կետ **v**1 : Սահմանենք , որտեղ *r<sub>n</sub>* պատահական թիվը հավասար է 1, 2 կամ 3։ Կառուցենք **v**1- ից **v<sub>∞</sub>** կետերը։ Եթե առաջին կետը Սիերպինսկիի եռանկյան մեջ է, ապա բոլոր **v***n* կետերը  կլինեն է Սիերպինսկիի եռանկյան մեջ։ Եթե **v**1-ը եռանկյան կողի վրա է ընկած ապա մնացած կետերը նույնպես կլինեն եռանկյան կողերի վրա։ Եթե **v**1-ը եռանկյունուց դուրս է, ապա միակ տարբերակը, որ **v***n*-ն կընկնի է իրական եռանկյունու վրա, եթե **v***n*-ն լիներ եռանկյանմաս, երբ եռանկյունին անսահման մեծ լիներ։

## Ծանոթագրություններ

Կատեգորիա:Գրաֆ (մաթեմատիկա)
Կատեգորիա:Գրաֆների տեսություն
Կատեգորիա:Տոպոլոգիա
Մշակութային շեշտադրում

**Մշակութային շեշտադրում**, մշակույթի կարևորագույն հատկանիշ, որի վրա թեև հաճախ ազդել է լեզուն, ավելի առանձնահատուկ կերպով՝ բառապաշարը (Օթենհայմեր (), 2006, էջ 266)։ Սա նշանակում է, այն բառապաշարը, որ մարդիկ գործածում են մշակույթի մեջ, ցույց է տալիս, թե ինչն է կարևոր մարդկանց այդ խմբի համար։ Եթե շատ բառեր կան նկարագրելու որոշակի թեմա առանձին մշակույթի մեջ, ապա լավ հնարավորություն է, որ  ենթադրվում է այդ թեման  կարևոր է այդ մշակույթի համար։

## Նախադրյալ
Մշակութային շեշտադրման գաղափարը առաջ է քաշվել Ֆրանց Բոասի () աշխատությունից, որը համարվում է ամերիկյան մարդաբանության հիմնադիրներից մեկը (Օթենհայմեր, 2006, էջ 15)։ Ֆրանց Բոասը ստեղծել և ուսուցանել է հասկացություններ, ինչպես օրինակ՝ մշակութային հարաբերականություն և «*մշակութային [[ենթագիտակցություն]]*», որոնք թույլ են տվել մարդաբաններին, որոնք աշակերտել են նրանց, ինչպիսիք օրինակ՝ Էդուարդ Սափիրը () և Ռութ Բենեդիքթը (), շարունակել ուսումնասիրել և զարգացնել մտքեր լեզվի և մշակույթի վերաբերյալ (Հարթ (), 2005, էջ 179)։

## Գործածություն
Միակ ճանապարհը, որում մշակութային շեշտադրումը օրինակ է հանդիսանում, բնակչության զրույցներն են եղանակի մասին։ Օրինակ՝ մի վայրում, որտեղ ցուրտ է և շատ է ձյուն գալիս, ակնկալվում է մեծ բառապաշար ձյունը նկարագրելու համար։

Օրինակ՝ *ճերմակել, ձնաբուք, ձյունախառն անձրև, ձյունաթումբ, ձյունով լի, մաքուր ձյուն:*

Մի վայրում, որտեղ շոգ է, մեծ քանակությամբ համապատասխան տերմիններ է ակնկալվում, որ գործածվի։

Օրինակ՝ *չոր եղանակ, տոթ, խոնավ, շոգ եղանակ, անձրևային սեզոն, հեղձուկ:*

Նման երևույթների համար գործածվող փոխկապակցված տերմինների կենտրոնացումը ենթադրում է կարևորությունը առանձնացնելով դրանց մեջ։ Ավելին, եթե դուք այդ տարածքից կամ մշակույթից չեք, հնարավոր է չունենաք փորձառություն կամ չիմանաք տարբերությունը, օրինակ՝ շոգ եղանակի և խոնավ եղանակի միջև, երբ տարբերությունը կարող է ունենալ հսկայական կապ առանձին գործողության հետևանքի համար։

## Տես նաև
* Էսկիմո բառեր ձյան վերաբերյալ (). հայտնի քաղաքային առասպել, որ մարդիկ կամ Էսկիմոն ունեն անսովոր մեծ քանակությամբ բառեր ձյան վերաբերյալ։ 
* Լեզվաբանական հարաբերականություն կամ «*Սափիր-Ուորֆ վարկած*» (). գաղափար, որ փոփոխվող մշակութային հասկացությունները և դասակարգումները տարբեր լեզուներին բնորոշ, ազդում են փորձված աշխարհի ճանաչողական դասակարգման վրա այնպես, որ տարբեր լեզուներով խոսողները մտածեն և վարվեն այլ կերպ դրա պատճառով։

## Աղբյուրներ
* Hart, W. B. (2005).  Franz Boas and the roots of intercultural communication research. International and Intercultural  Communication Annual, 28, 176-193.
* Ottenheimer, H. J. (2006). The anthropology of language: An introduction to linguistic 	anthropology. Belmont: Thomson Higher Education.

Կատեգորիա:Լեզու
Կատեգորիա:Մշակույթ
Կատեգորիա:Մարդաբանություն
Kings & Queens

**«Kings & Queens»** (), ամերիկացի երգչուհի Էյվա Մաքսի երգը։ Թողարկվել է 2020 թվականի մարտի 12-ին որպես իր դեբյուտային` «Heaven & Hell» սոլո ալբոմի լիդ-սինգլ։ Դեզմոնդ Չայլդը երգի համահեղինակություն է ստացել երգչուհի Բոնի Թայլերի «If You Were a Woman (And I Was a Man)» սինգլի տողի ընդմիջականության պատճառով, որը թողարկվել է 1986 թվականին։

## Պատմություն
2020 թվականի մարտի 7-ին Էյվա Մաքսը հայտնել է սինգլի թողարկման ամսաթիվը, անվանումը և ցուցադրել շապիկը։

## Արձագանքներ
*[[MTV News]]-*ից Մեդլին Ռոտմանը երգը ներկայացրել է էլեկտրոկիթառի տարբերակով, մինչդեռ Rolling Stone ամսագրից Ջոն Բլետեյնը գովել է երգի քնարական շարադրանքը, ինչպես նաև երգում կիթառի երաժշտության մասը համեմատել է Քուին երաժշտական խմբի հետ։ *Idolator* ցանցային հրատարակությունից Մայք Նիդը նշել է, որ նոր երգն «ընգծում է ամբողջ աշխարհում պարահրապարակներ լցնելու Էյվայի ունակությունը»։

*Uproxx*-ից Կեյթլին Ուայթըերգի տեքստը նկարագարել է ինչպես «կանանց իշխանության նուրբ հարգանքի տուրք է և տղամարդկանց աջակցելու համար գործողությունների կոչ է, որպեսզի սատարեն իրենց կյանքի թագավորներին»։ *[[Billboard (magazine)|Billboard]]-*ից Խերան Մամոն բարձր է գնահատել երգի բառերը՝ շախմատը համեմատելով ֆեմինիզմի հետ․ «Շախմատում թագավորը կարող է միանգամից մեկ դաշտով շարժվել / Բայց թագուհիները կարող են ազատորեն քայլել որտեղ որ հարկն է»։

## Դիրքերը հիթ-շքերթներում
Մեծ Բրիտանիայում 2020 թվականի մարտի 26-ին «Kings & Queens» երգը «UK Singles Chart»-ում զբաղեցրել է 90-րդ հորիզոնականը, իսկ առաջին անգամ 2020 թվականի մարտի 19-ին լավագույն հարյուրակում զբաղեցրել է 96-րդ հորիզոնականը։

## Տեսահոլովակ
Տեսահոլովակը թողարկվել է 2020 թվականի մարտի 27-ին՝ Youtube-ում։ Ռեժիսորն Իսահակ Ռենտզն է։ Առաջին անգամ թողարկվել է մարտի 12-ին։ Տեսահոլովակը սկսում է նրանով, որ Մաքսը գնդակը պահում է ոտքերի միջև, նույն ժամանակ նստած է ոսկե գահի վրա։ Հետո նա ճաշկերույթ է կազմակերպում, որի ժամանակ մի քանի պարողներ սկսում են շամպայն խմել և ուտելիք ուտել։ Նրանք նաև սկսում են պարել և կիթառ նվագել։

## Ձայնագրության հեղինակներ
Ըստ Tidal-ի տվյալների՝

* Ամանդա Էյվա Կոչի՝ վոկալ, հեղինակ
* Հենրի Վոլթեր՝ հեղինակ, պրոդյուսեր
* ՌեդՈւան՝ հեղինակ, պրոդյուսեր
* Քրիս Գեհրինջր՝ մաստերինգ
* Սերբան Գենեա՝ բեկվոկալ
* Բրեթ ՄքԼաֆլին՝ հեղինակ
* Դեզմոնդ Չայլդ՝ հեղինակ
* Հիլարի Բերնսթեին՝ հեղինակ
* Ժակ Էրիքսոն՝ հեղինակ
* Մեդինոն Լով՝ հեղինակ
* Միմոզա Բլինսոն՝ հեղինակ

## Չարթեր
### Շաբաթվա հիթշքերթներ

## Հավաստագրում

## Ծանոթագրություններ

## Արտաքին հղումներ
* 

Կատեգորիա:2020 երգեր
Կատեգորիա:2020 սինգլներ
Կատեգորիա:Երգեր այբբենական կարգով
Կատեգորիա:Էյվա Մաքսի երգեր
Կատեգորիա:Սինգլներ այբբենական կարգով
Կատեգորիա:Ֆեմինիստական երգեր
Ֆերդինանդ Մյուլեր

**Ֆերդինանդ Մյուլեր** (, ), գերմանացի բնագետ, կենսաբան, բուսաբան, XIX դարի աշխարհագրագետ, երկար տարիների ընթացքում շատ ուժեր է ներդրել Ավստրալիայի բնության ուսումնասիրությանը։

## Ճանապարհ դեպի գիտություն

Ֆերդինանդ Մյուլերը ծնվել է 1825 թվականի հունիսի 30-ին Ռոստոկ քաղաքում։ Սովորել է Քիլի համալսարանում։

thumb|left|129px|Ֆերդինանդ Մյուլեր

1848 թվականին շրջագայել է Հարավային Ավստրալիայում, 1855 թվականին եղել է Վիկտորիա նահանգի պետական բուսաբան, Ավգուստոս Գրեգորիին ուղեկցել է նրա տեղագրական արշավների ժամանակ։

Հետո Ֆերդինանդ Մյուլերը զբաղեցրել Է Մելբուռնի թագավորական բուսաբանական այգու տնօրենի պաշտոնը և մի քանի տարի այդ հաստատությունը դարձրել է իր տոհմի ամենանշանավորներից մեկը։

Մյուլերն ինքն է անվանել մոտ երկու հազար բույս և մեծ ճանաչում ձեռք բերել՝ կապված մշակութային բույսերի կլիմայավարժման աշխատանքների հետ։

Նա միջերկրածովյան շրջանում և ամբողջ մերձարևադարձային գոտում Նվենու զանգվածային տնկարկների նախաձեռնողն է եղել՝ համարելով, որ դա նպաստում է կլիմայի բարելավմանը։

1888 թվականին գիտնականը պարգևատրվել է Լոնդոնի թագավորական միության թագավորական մեդալով։

Ֆերդինանդ Մյուլերը մահացել է 1896 թվականի հոկտեմբերի 10-ին Մելբուռնում։

## Գիտական աշխատանքներ

* Fragmenta phytographiae Australiae (Լայպցիգ, 1862-1881, I-IX)
* Flora australiana (Բենտամի հետ համագործակցությամբ, I-VII, 1863-1870)
* Plants of Victoria (Մելբուրն, 1860-1865)
* The vegetation of the Chatham Islands (1864)
* Eucalyptographia (1879-1882)
* Select extratropical plants (1891)

## Ծանոթագրություններ

## Արտաքին հղումներ
*  Проверено 14 сентября 2011 г.

Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Գերմանացի բուսաբաններ
Կատեգորիա:Ավստրալիացիներ
Կատեգորիա:1793 ծնունդներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Անձինք նամականիշերի վրա
Կատեգորիա:Գերմանացի աշխարհագրագետներ
Կատեգորիա:Գերմանացի կենսաբաններ
Կատեգորիա:Գերմանացի ճանապարհորդներ
Կատեգորիա:Գերմանացի բնագետներ
Կատեգորիա:Գերմանացի գիտնականներ
Կատեգորիա:Ֆրանսիայի Գիտությունների ակադեմիայի թղթակից անդամներ
Կատեգորիա:Գերմանացի բժիշկներ
Plymouth Superbird

**Plymouth Superbird**, սպորտային ավտոմեքենա, որը թողարկվել է 1970 թվականից «Plymouth» ընկերության կողմից։ «NASCAR» շարքի ամենահիշարժան մրցարշավային մեքենաներից մեկն է և նրա բազմակի հաղթողը, որը վարում էր հայտնի մրցարշավորդ Ռիչարդ Պետին։ Չնայած այն հանգամանքին, որ «Plymouth Superbird»-ը սկզբում ծրագրվում էր որպես բացառապես մրցարշավային մոդել, այն ուղարկվել է նաև զանգվածային արտադրության։ Արտադրվել է ընդամենը 1920 մեքենա, այդպիսով այն դարձնել է կոլեկցիոն մեքենա։

«Plymouth Superbird»-ը կարծես «Dodge Charger Daytona»-ի գրեթե ամբողջական պատճենն է, իսկ ներսից՝ «Plymouth Road Runner»-ը։ Այս մոդելը առանձնանում է մի հսկայական հակաանվածածկով, որն ապահովում է լավ մեկնարկային ուժ։ Ճիշտ է, այն գործել է միայն 90 կմ/ժ-ից ավելի արագությամբ, բայց համընդհանուր ուշադրության է արժանացել։ Ի դեպ, սա «NASCAR» մրցավազքում սպոյլեր օգտագործելու առաջին դեպքն է եղել։ Մինչ այդ Ամերիկայի մրցարշավային մեքենաներն ավելի լավ ղեկավարումը լավը չէին ունեցել։

## Մրցավազքային գործունեություն
[thumb|left|[Ռիչարդ Պետիի լեգենդար «Plymouth Superbird»-ն իր թանգարանում]]
«NASCAR» մրցավազքի լեգենդ Ռիչարդ Պետին վարելով «Plymouth Superbird» մոդելը՝ մի շարք վառ հաղթանակներ է ունեցել՝ ընդմիշտ իր անունը գրելով համաշխարհային մրցավազքի պատմության մեջ, սակայն չի կարողացել լիովին արդարացնել իր վրա դրված բոլոր հույսերը, այդպես էլ չգերազանցելով իր ոչ պակաս հայտնի նախորդին՝ «Dodge Daytona» մոդելին։ Ընդամենը 1970 թվականին տարվեց 21 հաղթանակ (ներառյալ «Daytona 500»), բայց 1971 թվականին «NASCAR»-ի (հակաանվածածկոցով ավտոմեքենաների համար) փոփոխված կանոնները վերջ դրեցին «Superbird» մոդելի մասնակցությանը մրցարշավներին։

## Ծանոթագրություններ

## Արտաքին հղումներ

Կատեգորիա:Սպորտային ավտոմեքենաներ
Էսկիմո

**Էսկիմո**, փայտիկի վրա շոկոլադապատ պաղպաղակ։

## Ծագում
Դանիական ծագում ունեցող ամերիկացի Քրիստիան Քենթ Նելսոնն, ով երեխաների համար քաղցրավենիքի գործարանի սեփականատեր էր, մի անգամ պաղպաղակի բրիկետի վրա գլազուր է լցրել։ Էսկիմոյի նոր խմբաքանակը պատրաստվել է արդեն գործընկերոջ՝ Ռասել Սթովերի հետ։ Նոր արտադրանքն անվանել են «Էսկիմո պայ» (՝ «էսկիմոսների կարկանդակ»)։ 25 հազար հատ ծավալով առաջին արդյունաբերական խմբաքանակը թողարկվել է 1920 թվականին և արդեն 1921 թվականի հունվարի 24-ին նոր գյուտը ԱՄՆ-ում արտոնագրվել է 1,404,539 համարի տակ։ Այդ ժամանակից ի վեր ԱՄՆ-ում և մի շարք այլ երկրներում հունվարի 24-ին նշում են ոչ պաշտոնական տոն, որն անվանել են էսկիմոյի միջազգային օր։

Էսկիմո պայը շուտով տարածվել է տարբեր երկրներում։ Ֆրանսիայում էսկիմոն վաճառվել է Ռոբերտ Ֆլաերտիի «Նանուկը հյուսիսից» ֆիլմի ցուցադրության ժամանակ, իսկ 1928 թվականին պանրագործ «Gervais» ընկերության հիմնադիր Շառլ Ժերվեն սկսել է փայտիկի վրա գլազուրով պաղպաղակ արտադրել։

## ԽՍՀՄ-ում
|thumb||Էսկիմո պայի վաճառքը ԽՍՀՄ-ում 1935 թվականին
ԽՍՀՄ-ում էսկիմոն հայտնվել է 1935 թվականին։ Որքանով հայտնի է, դա պարենի ժողովրդական կոմիսար Անաստաս Միկոյանի անձնական նախաձեռնությունն էր։ Սերուցքային պաղպաղակի գլանները, ներսում փայտիկով, պատրաստվել են ձեռքի մեքենայով և փաթաթվել թղթի մեջ։ Արդյունաբերական «Էսկիմո-գեներատոր»-ը Մոսկվայի № 8 սառնարանային գործարանում հայտնվել է Հայրենական մեծ պատերազմի ավարտից երկու տարի անց՝ 1947 թվականին։

## Արվեստում
Լ. Լագինի «Ծերունի Խոտտաբիչը» գրքում (վերանայվել է 1955-ին) և դրա հիման վրա նկարահանված համանուն ֆիլմում ՝ ԽՍՀՄ-ում հայտնված ջին Գասան Աբդուրահման իբն Հոթաբը, կրկեսի ներկայացումը դիտելիս, ուտում է իրեն շատ դուր եկած էսկիմոյի մեծ քանակ։
«Չեբուրաշկա» մուլտիպլիկացիոն ֆիլմից «Կոկորդիլոս գենայի երգում» (խոսքեր՝ Ալեքսանդր Տիմոֆեևսկու, երաժշտություն՝ Վլադիմիր Շաինսկու), տողեր կան.

* Լ. Լագինի «Ծերունի Խոտտաբիչը» գրքում (1955 թվականի խմբագրությունում) և նրա հիման վրա նկարահանված ջին Գասան Աբդուրահման իբն Խոտտաբիչը գեղարվեստական ֆիլմում, որը հայտնվել է ԽՍՀՄ-ում, կրկեսային ներկայացման դիտման ժամանակ, մեծ քանակությամբ ուտում է իրեն շատ դուր եկած էսկիմոները։
* «Չեբուրաշկա» մուլտիպլիկացիոն ֆիլմից «Կոկորդիլոս գենայի երգում» (խոսքեր՝ Ալեքսանդր Տիմոֆեևսկու, երաժշտություն՝ Վլադիմիր Շաինսկու), տողեր կան.


…Прилетит вдруг волшебник
В голубом вертолёте
И бесплатно покажет кино.
С Днём рожденья поздравит
И, наверно, оставит
Мне в подарок пятьсот эскимо….

... Կախարդը հանկարծ կժամանի
Կապույտ ուղղաթիռով
Եվ անվճար ֆիլմ կցուցադրի։
Ծնունդդ կշնորհավորի
Եվ, հավանաբար, կթողնի
Ինձ նվեր հինգ հարյուր էսկիմո...


## Տես նաև
Ակուտակ՝ էսկիմոսների պաղպաղակ, որը պատրաստվում է հատապտուղներից, մսից և ճարպայուղից։

## Ծանոթագրություններ

## Գրականություն
* Anne Cooper Funderburg, Chocolate, strawberry, and vanilla: a history of American ice cream, Bowling Green State University Popular Press, 1995, p.&nbsp;184.

Կատեգորիա:Պաղպաղակ
Կատեգորիա:1920 հիմնադրումներ
Մոշե Լևին

**Մոշե (Միշա) Լևին** (, , ), ամերիկացի պատմաբան, մասնագիտացված՝ ԽՍՀՄ պատմության մեջ։

## Կենսագրություն
Լևինը ծնվել է հրեական ընտանիքում, Վիլնյուսում։ Նրա ծնողները մահացան Հոլոքոստի ժամանակ, բայց Մոշեին հաջողվեց փախչել ԽՍՀՄ։ Խորհրդային Միությունում նա որոշ ժամանակ աշխատել է թիկունքային կոլտնտեսությունում և մետաղագործական գործարանում, 1943 թվականից ծառայել է Կարմիր բանակում։

1946 թվականին նա վերադարձավ Լեհաստան, այնուհետ մեկնեց Ֆրանսիա և հայրենադարձվեց Էրեց Իսրայելում։ 1961 թվականին ավարտել է Թել Ավիվի համալսարանը բակալավրի աստիճանով։ Դիսերտացիան պաշտպանել է Սորբոնում (1964): Նա դասավանդել է Փենսիլվանիայի համալսարանում 1978-1995 թվականներին։ ԽՍՀՄ պատմության վերաբերյալ բազմաթիվ աշխատությունների հեղինակ է։

## Աշխատություններ
* *Russian Peasant and Soviet Power* (1968), «Ռուսական գյուղացիություն և սովետական իշխանություն»
* *Lenin’s Last Struggle* (1968), «Լենինի վերջին ճակատամարտը»
* *Political Undercurrents in Soviet Economic Debates: From Bukharin to the Modern Reformers*, Princeton University Press (1974)
* *The Making of the Soviet System* (1985), «Սովետական համակարգի ստեղծում»
* *The Gorbachev Phenomenon* (1988), «Գորբաչովի ֆենոմենը»
* *Stalinism and the Seeds of Soviet Reform: the Debates of the 1960’s* (1991)
* *Russia--USSR--Russia : the Drive and Drift of a Superstate* (1995)
* *Stalinism and Nazism : Dictatorships in Comparison*. «Ստալինիզմ և նացիզմ. բռնապետությունների համեմատական վերլուծություն», խմբագիր-կազմող (Յան Քերշոուի հետ)
* *The Soviet Century* (2005). «Սովետական դար»

## Ծանոթագրություններ

Կատեգորիա:Ամերիկացի պատմաբաններ
Կատեգորիա:Գուգենհայմի կրթաթոշակառուներ
Կատեգորիա:Թել Ավիվի համալսարանի շրջանավարտներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիացի պատմաբաններ
Կատեգորիա:Կոլումբիայի համալսարանի դասախոսներ
Կատեգորիա:Կոլումբիայի համալսարանի աշխատակազմ
Իմայ (աստղ)

**Իմայ** () , **Դելտա Կրուսիս** (լատիներեն **δ Կրուսիս**, կրճատ՝ **Դելտա Կրու**, **δ Կրու**), աստղ Հարավային Խաչ համաստեղությունում, որը կազմող չորս պայծառ աստղերից ամենաթույլն է։ Ունի 2.79 տեսանելի աստղային մեծություն, անվանակոչվել է Միջազգային աստղագիտական միության կողմից 2018 թվականի օգոստոսի 10-ին։ Վիթխարի, տաք ու արագ պտտվող աստղ է, որը գտնվում է հսկա աստղ դառնալու գործընթացում և արեգակից ունի մոտավորապես 345 լուսային տարի կամ 106 պարսեկ հեռավորություն։

## Անվանակարգություն
Աստղի՝ բայերյան անվանակարգությամբ հայտնի անունը *δ Crucis* () է, պորտուգալերենում երբեմն անվանվում է *Pálida* («Թույլ աստղ»)։

*Imai* անունով Դելտա Կրուսիս աստղը հայտնի է մերօրյա Եթովպիայում ապրող մուրսի ցեղի ժողովրդին։ Նրանց համար աստղը որոշակի կարևորություն ունի, քանի որ «երբ այն դադարում է մթնշաղին հայտնվել երեկոյան երկնքում (մոտավորապես օգոստոսի վերջին), Օմո գետը վարարում է և հարթեցնում իր ափերին աճող *imai* խոտերը, որից հետո նորից հանդարտվում է»։ Մուրսիները մի շարք հարավային աստղեր են օգտագործում իրենց օրացույցում, որպեսզի նշեն Օմո գետի եղանակային վարարումները։ 2016 թվականին Միջազգային աստղագիտական միությունն աշխատանքային խումբ է ստեղծել աստղերի անունների դասակարգման համար (WGSN)), որը 2018 թվականի օգոստոսի 10-ին հավանության է արժանացրել Իմայ անունն այս աստղի համար և այն այժմ ընդգրկված է աստղանունների գրանցամատյանում։

## Հատկանիշներ
Դեկրուքսն ունի սպեկտրային դասակարգման B2&nbsp;IV ցուցիչը, որով այն դասվում է ենթահսկա աստղերի շարքին և գտնվում է գլխավոր հաջորդականությունից դուրս գալու ու կարմիր հսկայի ձևափոխվելու գործընթացում, որից հետո հեռավոր ապագայում դառնալու է սպիտակ թզուկ։ Ներկայումս փայլում է արեգակի լուսատվությունից մոտավորապես 10,000 անգամ ավելի պայծառ, արտաքին մթնոլորտի էֆեկտիվ ջերմաստիճանը կազմում է 22,570&nbsp;Կ, որի պատճառով ստանում է կապտասպիտակավուն երանգ։ Հավակնում է դառնալ Բետա Ցեֆեյի փոփոխական աստղ, պտտվում է շատ արագ՝  արագությամբ։

Հանդիսանում է Կարիճ-Կենտավրոս աստղասփյուռի Կենտավրոս-Հարավային Խաչ ցածրադիր ենթախմբի անդամ․ աստղասփյուռը զանգվածեղ աստղերի միացություն է, որոնք ունեն նույն ծագումն ու շարժը տիեզերքում։ Սա արեգակին ամենամոտ գտնվող աստղասփյուռն է, որի վերոնշյալ ենթախումբն ունի 16–20 միլիոն տարվա պատմություն։

## Մշակույթում
Չինարենում  (Շի Զի Ջիա, որը նշանակում է «խաչ») բառը վերաբերում է δ Կրուսիսից, Ակրուքսից, Գակրուքսից ու Միմոզայից բաղկացած ։ Հետևաբար, δ Կրուսիսն ինքը հայտնի է որպես  (Շի ԶԻ Ջիա Սի, այսինքն՝ «Խաչի չորրորդ աստղ», )։

Կենտրոնական Ավստրալիայում բանկվող արանդա և լուրիջա աբորիգենների ցեղերն այս աստղից, Գակրուքսից, Կենտավրոսի գամմայից (Մուլիֆանից) ու Կենտավրոսի դելտայից (Մա Ուեյից) բաղկացած քառանկյուն դասավորությունն անվանել են **Iritjinga**, «Արծիվ-բազե»։

δ Կրուսիսը պատկերված է Ավստրալիայի դրոշի, Նոր Զելանդիայի դրոշի ու Պապուա Նոր Գվինեայի դրոշի վրա, որպես Հարավային Խաչը կազմող հինգ աստղերից մեկը։ 26 այլ աստղերի թվում, որոնցից յուրաքանչյուրը խորհրդանշում է մեկ նահանգ, պատկերված է նաև Բրազիլիայի դրոշի վրա և ներկայացնում է Մինաս Ժերայս նահանգը։

## Ծանոթագրություններ

## Արտաքին հղումներ
* DELTA CRU

Կատեգորիա:Աստղեր
Կատեգորիա:Փոփոխական աստղեր
Ջիրջի Զեյդան

**Ջիրջի Զեյդան**, **Ջուրջի Զայդան** (, ), արաբ գրող, հրապարակախոս, գիտնական։

## Կենսագրություն
Ծնվել է փոքրիկ վաճառականի քրիստոնեական ընտանիքում։

1881-1882 թվականներին սովորել է Բեյրութի բժշկական քոլեջում։

1880-ականներին գաղթել է Եգիպտոս։

## Ստեղծագործական գործունեություն
Եգիպտոսում 1892 թվականին հիմնադրել է «Ալ-Հիլալ» («Կիսալուսին») ամսագիրը։

Նա դարձավ արաբական գրականության մեջ պատմավեպի ժանրի առաջամարտիկը։ «Իսլամի պատմության պատմվածքների շարքը» կազմած շուրջ 20 պատմավեպերի հեղինակ է, որի դեպքերը տեղի են ունենում 7-13-րդ դարերում, գրել է «Կարբալայի ողբերգությունը» գիրքը, այդ թվում՝ «Գասանիդկա» (1896), «Քույր Հարունա ար Ռաշիդ» (1906, ռուսերեն թարգմանությունը՝ 1970): 18-19-րդ դարերի Եգիպտոսին մի շարք վեպեր է նվիրել, այդ թվում՝ «Մամելուկների կամայականությունը» (1893) և պատմական իրադարձությունների, այդ թվում՝ «Օսմանյան հեղաշրջման» (1911) ժամանակակից հեղինակ։

Գրքերը գրվել են խոսակցական լեզվին մոտ լեզվով, որի շնորհիվ նրանք մեծ տարածում գտան Արաբական Արևելքում և թարգմանվեցին շատ արևելյան և արևմտյան լեզուներով։

Որպես գիտնական նա հայտնի է «Մուսուլմանական քաղաքակրթության պատմություն» (1906) ստեղծագործությամբ, «Արաբական լեզվի պատմություն» (1904), «Արաբական գրականության պատմություն» (1914) աշխատություններով և այլն։

## Ծանոթագրություններ

## Գրականություն
* Крачковский И. Ю. Избр. соч. — Т. III. — М.—Л., 1956.
* Elements de biobibliographie de la litterature arabe, par J. Dagher. — Т. 2. — Beyrouth, 1956, р. 442—448.
* Араслы Э. Г. Джирджи Зейдан и арабский исторический роман. — М., 1967.
* Philipp Th. The role of Jurji Zaidan in the intellectual development of the Arab Nahda. — Ann Arbor, 1971.
* Dupont A.-L. Ǧurǧī Zaydān (1861—1914): écrivain réformiste et témoin de la Renaissance arabe. — Damaskus, 2006.

## Արտաքին հղումներ
* Ջիրջի Զեյդան

Կատեգորիա:Եգիպտացի գրողներ
Կատեգորիա:Լիբանանցի բանաստեղծներ
Կատեգորիա:Լիբանանցի գրողներ
Կատեգորիա:Եգիպտացի լրագրողներ
Հիլադ Բրախա

**Հիլադ Բրախա** (, ), ծրագրավորող և գիտնական։ Հայտնի է որպես «Նորալեզու» ծրագրավորման լեզվի ստեղծող։ Պարգևատրվել է Դալյա-Նյուգորայի մրցանակով։

## Կենսագրություն
Բեն Գուրիոնի անվան համալսարանում մաթեմատիկայի և համակարգչային գիտությունների բակալավրի և Յուտայի համալսարանում փիլիսոփայության դոկտորի աստիճան է ստացել։

Համարվում է «Strongtalk» ծրագրավորման լեզվի մշակողներից մեկը։ 1994-1997 թվականներին աշխատել է «Animorphic Systems» կազմակերպությունում։ 1997 թվականին «Sun Microsystems*»* գնել է «Animorphic Systems» կազմակերպությունը, Հիլադ Բրախան շարունակել է իր աշխատանքը այդ կազմակերպությունում։ Այլ հետազոտողների հետ միասին մշակել է «Java»-ի լեզվի հատկավորումը և վիրտուալ մեքենան։ Այդ պահին կառավարական պաշտոնը եղել է՝ հաշվարկող աստվածաբան և առաջատար ինժեներ։

2006-2009 թվականներին «Cadence Design Systems»-ի առաջատար ինժեներն է եղել։ Այդ ժամանակ էլ «Նորալեզու» ծրագրավորման լեզվուն է ստեղծել։

Այնուհետև Պալո Ալտո քաղաքում՝ «SAP» համակարգում, փոխնախագահ է եղել։ 2011-2017 թվականներին աշխատել է Գուգլում, որտեղ զբաղվել է «Dart» ծրագրավորման լեզվի հատակավորման մշակմամբ։

2017 թվականից «Tensyr»-ում ծրագրային ապահովման մշակողն է եղել։ 2019 թվականից «Shape Security»-ում առաջատար ինժեներն է եղել։

## Ներդրում
1998 թվականին իր աշխատանքում առաջարկել է ավելացնել ջեներիկներ։ Նրանք տիպին թույլատրում են լինել պարամետր՝ որոշ դասակարգերի ժամանակ, տեսակներ և մեթոդներ, ինչը թույլատրում է բանաքաղության ժամանակ սխալներ հայտնաբերել։ Համարվում է «սինթետիկ շաքարավազ», բանաքաղությունից հետո ջեներիկների մասին ցանակացած տեղեկություն ջնջվում է։ Ավելացվել են «JSE 5.0» տարբերակում։

Բրախան առաջարկել է համակարգում ընտրություն անել անկախ լեզվի տեսակից՝ համակարգի տիպը պետք է լինի մոդուլ, որը անհրաժեշտության դեպքում կարող է միանալ լեզվին։ Նա համարում է, որ ընդհանուր տիպերի համակարգը, լեզուներն ավելի քիչ արտահայտիչ է դարձնում, իսկ կոդը՝ ավելի փխրուն։ Պահանջը նրանում է, որ տիպը չի ներգործում լեզվի իմաստի վրա, դժվար է իրագործում, օրինակ, այնպիսի կառուցվածք, ինչպիսին է գերաբեռնումը տիպի հիմքի վրա, արգելումը։

Բրախայի մտահաղացմամբ «Նորալեզու»-ն պետք է ունենար չորս առանձնահատկություն՝ մոդուլյարություն, անվտանգություն, ռեֆլեքսիա, համատեղելիություն։

## Աշխատանք
«Scopus» բազայի տվյալներով, ունի 19 աշխատանք։ H-գործակիցի են հավասար 13 աշխատանք։

; Գրքեր

* 

; Հոդվածներ

* 
* 
* 
* 
* 
* 
* 
* 

## Ծանոթագրություններ

## Արտաքին հղումներ
* Հիլադ Բրախա LinkedIn
* Հիլադ Բրախա ResearchGate

Կատեգորիա:Ամերիկացի գիտնականներ
Կատեգորիա:Ամերիկացի ծրագրավորողներ
Կատեգորիա:Ամերիկացի ճարտարագետներ
Կատեգորիա:Գուգլ ընկերության աշխատակիցներ
Կատեգորիա:Յուտայի համալսարանի շրջանավարտներ
Կատեգորիա:Փիլիսոփայական գիտությունների դոկտորներ
Քեյթ Ռաուորտ

**Քեյթ Ռաուորտ** (), անգլիացի տնտեսագետ, աշխատում է Օքսֆորդի և Քեմբրիջի համալսարաններում։ Հայտնի է իր «բլիթի տնտեսագիտությամբ», որը նա հասակնում է որպես տնտեսագիտական մոդել, որը հավասարակշռում է մարդկային կարիքները և երկրային սահմանները։

## Կենսագրություն
Ստացել է առաջին կարգի պատվոգրեր քաղաքականության, փիլիսոփայության, տնտեսագիտության բնագավառներում Օքսֆորդի համալսարանում, և դրան հաջորդել է Զարգացման տնտեսագիտություն մագիստրոսի կոչումը։ ՄԱԿ–ում և Օքսֆամում 20 տարի աշխատելուց հետո, այժմ Օքսֆորդի համալսարանի Բնապահպանական փոփոխությունների ինստիտուտի ավագ գիտաշխատող, կրկնուսույց և խորհրդատվական խորհրդի անդամ է։ Նաև Քեմբրիջի «Կայունության առաջնորդություն ինստիտուտի» ավագ գիտաշխատող։

2017 թվականին, հրատարակել է «Բլիթի տնտեսագիտություն», «21–րդ դարի տնտեսագետի նման մտածելու յոթ եղանակ» գրքերը, որոնք հակասական առաջարկ են հիմանական տնտեսագիտական մտածողությանը՝ ձևավորելով պայմաններ կայուն տնտեսության համար։ Այս գրքում, խորհուրդ է տալիս վերանայել տնտեսագիտության հիմքերը։ Տնտեսական աճի վրա կենտրոնանալու փոխարեն, կենտրոնանում է մի մոդելի վրա, որտեղ կարելի է երաշխավորել, որ բոլորը կարող են ունենալ իրենց հիմանական կարիքները, ինչպիսիք են՝ բավարար սնունդը և կրթությունը, միևնույն ժամանակ չսահմանափակելով ապագա սերունդների հնարավորությունները՝ պաշտպանելով մեր էկոհամակարգը։ Գիրքն ընդգրկվել է ցուցակում 2017 թվականի «*Financial Times»* և «McKinsey Business Book of the Year Award» մրցանակաների համար։

## Ծանոթագրություններ

## Լրացուցիչ գրականություն
* 
* 

## Արտաքին հղումներ
* TED 2018. Kate Raworth: A healthy economy should be designed to thrive not grow. (video)

Կատեգորիա:21-րդ դարի տնտեսագետներ
Կատեգորիա:Ապրող անձինք
Կատեգորիա:Բրիտանացի կին տնտեսագետներ
Լարի Հուվեր

**Լարի Հուվեր** (, ), Չիկագոյի հարավում ձևավորված ամերիկյան «Գանգստեր-առաքյալներ» (**) ավազակախմբի՝ հյուսիսային Իլինոյսի և Ինդիանայի սահմաններից դուրս տարածված փողոցային բանդայի հիմնադիր և առաջնորդ։ Այժմ գտնվում է Կոլորադոյի խիստ ռեժիմով ուղղիչ բանտում։ Նա դատապարտված է 150-200 տարի ազատազրկման՝ սպանության (1973) և 1997 թվականին 17-ամյա հետաքննությունից հետո՝ դավադրության, շորթման, փողերի լվացման և պետական բանտից խմբավորման հանցավոր գործողությունները շարունակական ղեկավարելու համար, նա դատապարտված է ցմահ ազատազրկման։

## Կենսագրություն
Լարի Հուվերը ծնվել է Միսիսիպի նահանգի Ջեքսոն քաղաքում, սակայն մեծացել է Չիկագոյում։ 1960-ական թվականներին պատանի հասակում դարձել է փողոցային բանդայի ղեկավար։1974 թվականին սպանության համար դատապարտվել է ցմահ բանտարկության, բայց դա նրան չի խանգարել դառնալ փողոցային խմբավորման պարագլուխ, որը հայտնի է *Gangster Disciple Nation* անունով, ավելի ուշ անվանակոչվել է «Գանգստեր առաքյալներ» (GD)։ Բանտարկության ընթացքում «Հուվեր արքան » գլխավորել է թմրանյութերի անօրինական վաճառքը բանտում և փողոցներում, Չիկագոյի արևմուտքից մինչև Միացյալ Նահանգներ։

## Գործունեություն
1990-ական թվականներին Հուվերը հրաժարվել է իր քրեական անցյալից՝ դառնալով Չիկագոյի քաղաքական հայտնի դեմքերից մեկը, իսկ խմբավորումը համայնքում երկրպագուներ է ձեռք բերել խաղաղ  բարեգործական ակցիաներ կազմակերպելով։ Հուվերը հայտարարել է խմբավորման նոր անվանումը  *Growth and Development։* Գաղտնալսումների արդյունքում, դաշնային հետաքննությունը 1995 թվականին թմրանյութերի վաճառքի և դրամաշորթության համար Հուվերին կրկին դատապարտել է ցմահ ազատազրկման։ Հուվերի 15 000 հանցավոր «զինվորները» ԱՄՆ հինգ նահանգներում տարեկան միլիոնավոր դոլարներ են վաստակել։

Այժմ գտնվում է Կոլորադոյի բանտում։ Նա համարվում է գանգստերական հին դպրոցի բացառիկ հերոսներից մեկը։ Նրա որոշ երկրպագուներ ասում են, որ նա քաղաքական ուժերի զոհն է, մեղավոր է սևամորթ լինելու և ապօրինի բիզնեսի մեջ ընդգրկված լինելու համար։

Հուվերի զրույցները բանտում ձայնագրվել են այցելուների կրծքանշաններում տեղադրված հաղորդիչների միջոցով։ Որպես բանդայի խորհրդանիշ օգտագործվել է Դավթի աստղը։ Հուվերի կյանքի փաստագրական դրաման և սահմանված պատժամիջոցները նրան դասում են «Չիկագոյի խոշորագույն գանգստերների շարքը Ալ Կապոնեի ժամանակներից ի վեր»։

## Ծանոթագրություններ

## Արտաքին հղումներ
* Charges Against 6 Dropped In Illinois Prison Riot Trial,  (June 2, 1981)

Կատեգորիա:Ամերիկացի գանգստերներ
Կատեգորիա:Ամերիկացի հանցագործներ
Կատեգորիա:Ամերիկացի մարդասպաններ
Ֆրանց Աբթ

**Ֆրանց Աբթ** (, ), գերմանացի կոմպոզիտոր։

## Կենսագրություն
Նրա հայրը եղել է հոգևորական և տաղանդավոր դաշնակահար, և հենց նրանից էլ Աբթը ստացել առաջին դասերը։ 1838 թվականից ուսումնասիրել է աստվածաբանություն Սուրբ Ֆոմի ճեմարանում, որպես երաժշտական ղեկավար 1841 թվականի սկզբին նա մեկնել է Բերնբուրգի պալատական թատրոն,  նույն տարվա աշնանը այդ պաշտոնը զբաղեցրել է Ցյուրիխի բաժնետիրական թատրոնում, որը գտնվում էր Շառլոտտա Բիրխ-Պֆեյֆերի վերահսկողության ներքո։ Երաժշտագետների կողմից եղել է գնահատված որպես երգեցողության ուսուցիչ, դիրիժոր և  կոմպոզիտոր։ Աբթը մնացել է Ցյուրիխում մինչև 1852 թվականի աշուն։ Որպես երկրորդ դիրիժոր հրավեր է ստացել Բրաունշվեյգի պալատական թատրոնից։ 1855 թվականի գարնանը Հերցոգ Բրաունշվեյգը նշանակել է նրան առաջին դիրիժոր։

1858-1882 թվականներին  նա եղել է Բրաունշվեյգի տղամարդկանց երգչախմբի դիրիժորը, հաջող հյուրախաղեր է ունեցել  խմբի կազմի հետ Մեծ Բրիտանիայում։ 1856 թվականին Անրի Լիտոլֆի և Յուլիուս Մյուլինգի  հետ անց է կացրել Մագդեբուրգ քաղաքի երաժշտական փառատոնը։

Աբթի բազմաթիվ երգերը մեկ ձայնի և տղամարդկանց քառյակի համար մեծ ժողովրդականություն են ձեռք բերել ոչ միայն Գերմանիայում, այլև Ամերիկայում։

Նրա ամենահայտնի երգերից են`«Wenn die Schwalben heimwärts ziehn» և «Gute Nacht, du mein herziges Kind.» Աբթի աշխատանքի արդյունքներն ապշեցուցիչ էին. մինչև 1881 թվականը նա թողարկել է ավելի քան 580 տետր, որոնցից մի քանիսը պարունակում էին 20-30 համար։

## Ծանոթագրություններ

Կատեգորիա:Գերմանացի բանաստեղծներ
Կատեգորիա:Գերմանացի դիրիժորներ
Կատեգորիա:Գերմանացի երաժիշտներ
Կատեգորիա:Գերմանացի կոմպոզիտորներ
Կատեգորիա:Շվեդիայի երաժշտության թագավորական ակադեմիայի անդամներ
Կատեգորիա:Օպերային կոմպոզիտորներ
Մխիթար Մխիթարյան

**Մխիթար Հարությունի Մխիթարյան** (), հայ մանկավարժ։ ՀԽՍՀ վաստակավոր ուսուցիչ (1978): ԽՄԿԿ անդամ (1942): Հայրենական մեծ պատերազմի մասնակից։

## Կենսագրություն
Մխիթար Մխիթարյանը ծնվել է 1922 թվականին, Արթիկի շրջանի Պեմզաշեն գյուղում։ 1938 թվականին ավարտել է Լենինականի Մռավյանի անվան մանկավարժական ուսումնարանը և աշխատանքի է անցել Պեմզաշենի դպրոցում։ Դասավանդել է հայոց լեզու։

1941 թվականի նոյեմբերին զորակոչվել է կարմիր բանակ։ Նրա մարտական ուղին կապված է 409-րդ հայկական հրաձգային դիվիզիայի հետ։ 409-րդ դիվիզիան իր մարտական գործողություններն սկսել է Կովկասյան նախալեռներից, անցել է Հյուսիսային Կովկասը, Ուկրաինան, Ռումինիան, Չեխոսլովակիան։ 1942 թվականին Մխիթարյանը ընդունվել է կուսակցության շարքերը։ Մոզդոկի մոտ հրամանատարության առաջադրանքը կատարելու համար պարգևատրվել է «Մարտական ծառայությունների համար» մեդալով։ Բուդապեշտի ազատագրման համար մղված մարտերից մեկում Մխիթարյանը ծանր վիրավորվել է։ Բանակից զորացրվել է որպես երկրորդ կարգի հաշմանդամ։

1945-1946 թվականներին Մխիթարյանն աշխատել է Պեմզաշենի միջնակարգ դպրոցում որպես ուսմասվար։ Ավարտել է Երևանի հեռակա մանկավարժական ինստիտուտի աշխարհագրության ֆակուլտետը։ Հայրենի գյուղի դպրոցում եղել է ուսմասվար, տնօրեն։ 1964 թվականին Մխիթարյանը ընտանիքով տեղափոխվել է Երևան, աշխատել Պարույր Սևակի անվան միջնակարգ դպրոցում, որպես ուսմասվար։

1978 թվականին Մխիթարյանին շնորհվել է Հայկական ԽՍՀ վաստակավոր ուսուցչի պատվավոր կոչում։ Պարգևատրվել է մի շարք մեդալներով։

## Մահ
Մխիթար Մխիթարյանը մահացել է 2003 թվականին։ Թաղված է Երևանի Թոխմախի գերեզմանատանը։

## Պարգևներ
* ՀԽՍՀ վաստակավոր ուսուցիչ (1978)
* «Մարտական ծառայությունների համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:ՀԽՍՀ վաստակավոր ուսուցիչներ
Կատեգորիա:Թոխմախի գերեզմանատանը թաղվածներ
Կատեգորիա:Դպրոցի տնօրեններ
Լիդիա Գասպարյան

**Լիդիա Վասիլևնա Գասպարյան** (), հայ մանկավարժ, բժիշկ,  Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։

## Կենսագրություն
Լիդիա Գասպարյանը ծնվել է 1923 թվականին, Զապորոժիեի մարզի Նե-Ֆերոգոլսկի շրջանի Դեմյանովկա գյուղում։ Սովորել է Սամարղանդի բժշկական ինստիտուտում։ 1942 թվականի օգոստոսի 12-ին Սամարղանդի բժշկական ինստիտուտի կոմերիտական ժողովի ժամանակ ստացվել են ռազմաճակատ մեկնելու կոմերիտական ուղեգրեր։

Հայրենիքի նկատմամբ սրբազան պարտքը կատարելու համար Լիդիան հոսպիտալի հետ մեկնել է ռազմաճակատ։ Լինում էր, որ 2-3 օր ու գիշեր շարունակ չէին հեռանում հոսպիտալից, մինչև ավարտվեր վիրավոր մարտիկների ընդունումը և առաջին անհրաժեշտ բուժօգնություն ցույց տալը։  Լիդիան աշխատել է վիրահատող խմբում։ Չորս ամիս ծառայելուց հետո նա պարգևատրվել է «Բժշկական ծառայության գերազանցիկ» կրծքանշանով և այլ մարտական մեդալներով։ Զորամասի կազմում Լիդիան եղել է Լեհաստանում ու Չեխոսլովակիայում։ Ուկրաինայում ծառայելիս ծանոթացել է հոսպիտալի վիրաբույժներից մեկի՝ Երևանի բժշկական ինստիտուտի շրջանավարտ Դավիթ Գասպարյանի հետ, և նրանք ամուսնացել են։

Պատերազմի ավարտից հետո Լիդիան ամուսնու հետ փոխադրվել են Ուրալ։ Լիդիան աշխատել է դպրոցում։ Որոշ ժամանակ անց տեղափոխվել են Երևան,  որտեղ Պուշկինի անվան միջնակարգ դպրոցում դասավանդել է տնարարություն։

## Պարգևներ
* «Բժշկական ծառայության գերազանցիկ» կրծքանշան

## Ծանոթագրություններ

Կատեգորիա:Հայ բժիշկներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Ռոզա Մինասյան

**Ռոզա Արշալույսի Մինասյան** (), հայ մանկավարժ։ ԽՄԿԿ անդամ (1943): Հայրենական մեծ պատերազմի մասնակից։

## Կենսագրություն
Ռոզա Մինասյանը ծնվել է 1922 թվականին, Արթիկի շրջանի Սարատակ գյուղում։ 1938 թվականին ավարտել է Լենինականի Մռավյանի անվան մանկավարժական ուսումնարանը և աշխատանքի անցել սկզբում հայրենի, ապա՝ Հոռոմ գյուղի միջնակարգ դպրոցում։ 1939 թվականին Ռոզան ընդունվել է Երևանի հեռակա մանկավարժական ինստիտուտ։

Հորը ռազմաճակատ ուղարկելուց հետո Ռոզան նույնպես որպես կամավորական մեկնել է ռազմաճակատ, միացել Կովկասի պաշտպանների շարքերին։ Զենիթային մարտկոցը, որի անձնակազմում կռվել է Ռոզան, անվրեպ կրակով գետնին են տապալել ռմբակոծիչներ ու կործանիչներ։ Ռոզայի հայրը 1943 թվականին հրամանատարության հերթական առաջադրանքը կատարելիս զոհվել է Կրիմսկ քաղաքի մատույցներում։ 1943 թվականին Ռոզան ընդունվել է կոմունիստական կուսակցության շարքերը։

1945 թվականին Ռոզան հաղթանակով վերադարձել է հայրենի գյուղ, շարունակել մանկավարժական աշխատանքը։ Մինասյանն աշխատել է Արթիկի շրջանի Լուսակերտ, Գեղանիստ գյուղերի լոթնամյա դպրոցներում, Ալագյազի, Ապարանի գիշերօթիկ դպրոցներում, դասավանդել հայոց լեզու և գրականություն։ 1966 թվականին տեղափոխվել է Երևան և մինչև կենսաթոշակի անցնելն աշխատել է Երևանի № 12 գիշերօթիկ դպրոցում։

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Վաղարշակ Միրզոյան

**Վաղարշակ Ալեքսանդրի Միրզոյան** (), հայ մանկավարժ։ ՀԽՍՀ վաստակավոր ուսուցիչ (1963): Հայրենական մեծ պատերազմի մասնակից։

## Կենսագրություն
Վաղարշակ Միրզոյանը ծնվել է 1911 թվականին, Գորիս քաղաքում, արհեստավորի բազմանդամ ընտանիքում։ 1931 թվականին մանկավարժական աշխատանքի է անցել հայրենի քաղաքում, եղել է ուսմասվար, ժողկրթբաժնի դպրոցական տեսուչ։ 1938 թվականին զորակոչվել է կարմիր բանակ՝ պարտադիր զինվորական ծառայության։

Միրզոյանը մասնակցել է Հայրենական պատերազմին, աչքի է ընկել 1945 թվականի հունվարին, երբ խորհրդային զորքերը Սանդոմիրի պլացդարմից սկսել են հարձակումը։ Պարգևատրվել է «Վարշավայի ազատագրման համար» մեդալով։ 1945 թվականի մարտին 61-րդ բանակի հրամանատարի հրամանով կապիտան Միրզոյանի գումարտակին տրվել է մարտական հատուկ առաջադրանք, որպես բանակի ավանգարդի, հակառակորդին հետապնդել, հետագա հարձակումը ծավալելու համար։ Միրզոյանը պարգևատրվել է Կարմիր դրոշի, Կարմիր աստղի շքանշաններով, «Մարտական ծառայությունների համար», «Բեռլինի գրավման համար» մեդալներով։ 1945 թվականին Միրզոյանը 89-րդ Թամանյան հայկական հրաձգային դիվիզիայի կազմում վերադարձել է հայրենիք, ծառայել դիվիզիայի զորամասում մինչև 1956 թվականը։

Միրզոյանը 1954 թվականին հեռակա կարգով ավարտել է Մոսկվայի Վ. Ի. Լենինի անվան ռազմաքաղաքական ակադեմիան։ Փոխգնդապետ Միրզոյանը 1956 թվականի օգոստոսից մինչև 1971 թվական եղել է միջնակարգ դպրոցի տնօրեն։ 1963 թվականին արժանացել է վաստակավոր ուսուցչի պատվավոր կոչման։ Միրզոյանն անցել է հանրապետական կարգի անհատական կենսաթոշակի, միաժամնակ շարունակելով աշխատել որպես ուսուցիչ։

## Պարգևներ
* ՀԽՍՀ վաստակավոր ուսուցիչ (1963)
* Կարմիր դրոշի շքանշան
* Կարմիր աստղի շքանշան
* «Մարտական ծառայությունների համար» մեդալ
* «Բեռլինի գրավման համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:ՀԽՍՀ վաստակավոր մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Դպրոցի տնօրեններ
Ծրագրակազմի անվտանգության էթիկա

## Նշանակությունը
Ծրագրակազմի անվտանգությունը գործողությունների հաջորդականություն է, որի ընթացքում հաքերը մուտք է գործում համակարգչային համակարգեր և ցանցեր, օգտագործում բոլոր այն գործիքները և գիտելիքները, որոնք օգտագործում է սովորական «համակարգիչ կոտրող»-ը, որպեսզի կարողանա գտնել համակարգչի թույլ և խոցելի կողմերը։ Ծրագրակազմի անվտանգության էթիկաով զբաղվող հաքերներին շատ հաճախ անվանում են «Սպիտակ գլխարկավոր հաքերներ»։

## Հաքերների տեսակներն ու տարբերությունները
Ծրագրակազմի անվտանգությամբ զբաղվով հաքերներն օգտագործում են իրենց գիտելիքներն ու հմտությունները, որպեսզի օգնեն կազմակերպություններին լինել անխոցելի և անվտանգ։ Նրանք աշխատում են կազմակերպությունների կողմից, առանց ոչ օրինական գործողությունների միտումների։

Սովորական հաքերները կամ այսպես ասած «Cracker»-ները նպատակ ունեն մուտք գործել համակարգիչ, գողանալ անձնական տվյալներ՝ հետագայում շանտաժի կամ այլ ոչ օրինական գործողություններ կատարելու համար։

## Անվտանգության էթիկայի տարատեսակներ
Անվտանգության էթիկայի տարատեսակներն են՝

* Վեբ-կայքերի անվտանգություն
* Վեբ-սերվերների անվտանգություն
* Անլար ցանցերի անվտանգություն
* Ծրագրային ապահովման անվտանգություն

## Կարևոր կետեր
Գոյություն ունեն մի քանի կարևոր կետեր, որոնց պետք է ենթարկվել ծրագրակազմի անվտանգությամբ զբաղվելիս։

* Լինել օրինապահ և ոչ մի դեպքում չխախտել կանոնները։
* Կոնկրետ որոշել, թե համակարգչի որ կետերն են ցանկանում ստուգել՝  նախքան այն սկսելը։
* Տեղեկացնել բոլոր խոցելի կետերի մասին։
* Եթե գործողությունների արդյունքում հնարավոր է խախտվեն կազմակերպության իրավունքներ ը, նախօրոք խորհրդակցել տնօրենի հետ։

## Հմտություններ
«Սպիտակ գլխարկավորները» պարտավոր են ունենալ այնպիսի համակարգչային հմտություններ, ինչպիսին են՝

* Սկրիպտային լեզուների տիրապետում
* Օպերացիոն համակարգերի իմացություն
* Ցանցերի խորը իմացություն
* Ինֆորմացիոն անվտանգության հիմնային գիտելիքներ

Գոյություն ունեն բազմաթիվ որակավորումներ և դասընթացներ, որոնց ուսումնասիրման միջոցով հնարավոր է դառնալ հիանալի մասնագետ այս ոլորտում։

## Խնդիրներ
Գոյություն ունեն հիմնական խնդիրներ, որոնք պարտավոր է ալգորիթմորեն լուծել յուրաքանչյուր այս ոլորտի մասնագետ։

Դրանք են՝

* Խոցելի տվյալների բացահայտում
* Դրանց անվտանգության կազմակերպում
* Արդեն կոտրված տվյալների ոչնչացում կամ վերամշակում

## Աղբյուրներ
Ինչ է էթիկական հակերությունը

Էթիկական հակերության ձևերը

Էթիկական հակերի որակավորում

## Գրականություն
A Comprehensive Beginners Guide to Learn and Understand the Concept of Ethical Hacking

Hacking Essentials: The Beginner's Guide To Ethical Hacking

Hands-On Ethical Hacking and Network Defense